ଲଙ୍ଗ କ୍ୟୁଟି ସିଣ୍ଡ୍ରୋମ

Long QT syndrome (LQTS) ରୋଗରେ ହୃତ୍‌ପିଣ୍ଡସ୍ପନ୍ଦନର (heartbeat) ରିପୋଲାରାଇଜେସନ (repolarization) ହୋଇପାରେନି । ଫଳରେ କାର୍ଡ଼ିଆକ ଆରିଦମିଆ ସଙ୍କଟ ଜାତ ହୋଇ ପାଲପିଟେସନ ବା ଦୃତ ହୃତ୍‌ସ୍ପନ୍ଦନ, ମୂର୍ଚ୍ଛା (Fainting), ପାଣିରେ ବୁଡ଼ିଯିବା ଓ ହୃଦ୍‌ପାତ (Sudden death) ହୋଇପାରେ ।  ଅଧିକ ବ୍ୟାୟାମ ବା ମାନସିକ ଚାପ ପଡ଼ିଲେ ଏହି ଘଟଣା ସୃଷ୍ଟି ହୁଏ ।  ଶ୍ରବଣହାନୀ (hearing loss) ଭଳି ଲକ୍ଷଣମାନ ମଧ୍ୟ ଦେଖାଯାଏ ।


ଜନ୍ମରୁ ବା ଜୀବନର ଅନ୍ୟ ସମୟରେ ଲଙ୍ଗ କ୍ୟୁଟି ସିଣ୍ଡ୍ରୋମ ରୋଗ ହୋଇପାରେ ।  ଜେନେଟିକ ବେମାରୀର (genetic disorder) ଏକ ଅଂଶ ରୂପେ ଅନୁବଂଶୀକ (inherited) ରୋଗ ହୋଇପାରେ । କେତେକ ଔଷଧ,  ସ୍ୱଳ୍ପ ରକ୍ତ ପୋଟାସିଅମ,  ସ୍ୱଳ୍ପ ରକ୍ତ କ୍ୟାଲସିଅମ ଯୋଗୁ ଜୀବନର ଅନ୍ୟ ସମୟରେ ଆରମ୍ଭ ହୋଇପାରେ । ଆଣ୍ଟିଆରିଦମିଦ (antiarrhythmic), ଆଣ୍ଟିବାୟୋଟିକ (antibiotics), ଓ ଆଣ୍ଟିସାଇକୋଟିକ (antipsychotics) ଔଷଧ ବ୍ୟବ‌ହାର ଯୋଗୁ ମଧ୍ୟ ଏହା ଆରମ୍ଭ ହୋଇପାରେ । ଲକ୍ଷଣ ସ‌ହିତ ଇଲେକ୍ଟ୍ରୋକାର୍ଡ଼ିଓଗ୍ରାମ (Electrocardiogram) (ଇକେଜି) ଚିତ୍ର (corrected QT interval >୪୪୦ରୁ ୫୦୦ ମି:ସେ:) ଦେଖି ରୋଗ ନିର୍ଣ୍ଣୟ କରାଯାଏ ।


ଯୋରଦାର ବ୍ୟାୟାମ, ଖାଦ୍ୟରେ ଯଥେଷ୍ଟ ପୋଟାସିଅମ (potassium), ବିଟା ବ୍ଲକରସ (beta blockers), ଇମ୍ପ୍ଲାଣ୍ଟେବ୍ଲ କାର୍ଡ଼ିଆକ ଡିଫିବ୍ରିଲେଟର (implantable cardiac defibrillator) ସାହାଯ୍ୟରେ ଚିକିତ୍ସା କରାଯାଏ ।  ଅଣଚିକିତ୍ସିତ ଓ ହୃଦ୍‌ପାତ ହୋଇଥିବା ରୋଗୀର ୧୫ ବର୍ଷ ମଧ୍ୟରେ ୫୦% ମୃତ୍ୟୁ ସଙ୍କତ ରହେ ।  ଉପ‌ଯୁକ୍ତ ଚିକିତ୍ସା ପାଇଲେ ୨୦ ବର୍ଷ ମଧ୍ୟରେ ୧% ମୃତ୍ୟୁ ସମ୍ଭାବନା ରହେ ।


ପ୍ରାୟ ୭,୦୦୦ ଲୋକରେ ଜଣକୁ ଲଙ୍ଗ କ୍ୟୁଟି ସିଣ୍ଡ୍ରୋମ ରୋଗ ହେଉଥିବା ଲକ୍ଷ କରାଯାଇଛି । ପୁରୁଷଙ୍କ ଅପେକ୍ଷା ମହିଳାଙ୍କର ଏହି ରୋଗ ଅଧିକ ହୁଏ । ଚାଳିଶ ବର୍ଷ ବୟସ ପୂର୍ବରୁ ଅଧିକାଂଶ ଲୋକଙ୍କର ଏ ରୋଗ ହୁଏ । ବ୍ରୁଗାଡା ସିଣ୍ଡ୍ରୋମ, ଆରିଦମୋଜେନିକ ରାଇଟ ଭେଣ୍ଟ୍ରିକୁଲାର ଡିସପ୍ଲାସିଆ (arrhythmogenic right ventricular dysplasia) ସ‌ହିତ ଏହି ରୋଗ ମୃତ୍ୟୁର ସାଧାରଣ କାରଣ ଭାବରେ ନିର୍ଣ୍ଣୟ କରାଯାଇଛି । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ଯୋଗୁ ପ୍ରତି ବର୍ଷ ପ୍ରାୟ ୩,୫୦୦ ଲୋକ ମୃତ୍ୟୁ ବରଣ କରନ୍ତି । ସନ ୧୯୫୭ରେ ପ୍ରଥମେ ଏହି ରୋଗର ସ୍ପଷ୍ଟ ବର୍ଣ୍ଣନା କରାଯାଇଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ